
Az önálló életvitel alapelvei
• a növekvő öntudat és a jogosság folyamata, amely lehetővé teszi a hátrányos helyzetű vagy fogyatékos emberek számára, hogy elérjék az esélyegyenlőséget és a teljes jogú részvételt a társadalomban, 
• biztonságos gazdasági alapokkal kell rendelkeznie, amikbe beletartoznak az alapszükségletek kielégítésén túl a megfelelő általános elemek (például a munka, a szórakozás, a kultúra, a sport) és a speciális szolgáltatások igénybevétele (például személyi segítés, egészségügyi ellátás, segédeszközök), 
• a szolgáltatások és az intézkedések által meg kell valósuljon a hátrányos helyzetű vagy fogyatékos emberek esélyegyenlősége, a választás és a döntés lehetősége. 

Az önálló életvitel alapelveinek megfogalmazása abból indul ki, hogy a hátrányos helyzetű vagy fogyatékos embereknek is azonos jogokkal kell rendelkezniük, mint a társadalom bármely tagjának, mivel ők is a társadalom szabad és egyenértékű tagjai. Éppen ezért joguk van: 
• a független, tevékeny, teljes emberi élethez, 
• a függetlenséget segítő eszközökhöz, felszerelésekhez, az emberi méltóságot biztosító szolgáltatásokhoz, 
• olyan jövedelemhez vagy bérhez, ami elegendő a táplálkozáshoz, az öltözködéshez és egyéb alapvető szükségletek kielégítéséhez, 
• a megközelíthető, integrált, használható, fenntartható otthonhoz, 
• a testi és a mentális egészségről való gondoskodáshoz, 
• a képzéshez és a munkához, előítélet és sztereotipizálás nélkül, 
• a mozgásszabadsághoz és az elérhető közlekedéshez, 
• a gyermekhez, az örökbefogadáshoz, a családhoz, 
• a megfelelő, szabad közoktatásban való részvételhez, 
• a szórakozáshoz és a pihenéshez, 
• az üzleti életben és a közéletben való egyenlő részvételhez, 
• a véleménynyilvánításhoz, a kommunikációhoz minden állampolgárral és szolgáltatóval, 
• az akadálymentes környezethez, 
• a törvényes képviselethez és a teljes körű jogi védelemhez, 
• a jövővel, az életvitellel kapcsolatos önálló döntéshez, 
• a törvényes választásban való részvételhez.

Az önálló életvitel megvalósulásának feltételei 
Belső feltételek:
• független gondolkodásmód, belső igényből fakadóan, 
• döntések és következmények felvállalása, 
• önmaga megismerése: 
• korlátai és lehetőségei megfogalmazása, 
• képességeinek és adottságainak feltérképezése, 
• igényeinek, vágyainak és elképzeléseinek megfogalmazása, megvalósításuk megtervezése, megvalósításuk,
erőforrások mobilizálása. 


Külső feltételek: 
o mikrokörnyezet: 
– család, barát, rokon, ismerős, egyéb segítők, 
o makrokörnyezet: 
– megfelelő mozgásszabadság,
 – megfelelő lakókörnyezet a szükségleteknek megfelelően kialakítva,
 – megfelelő anyagi fedezet a hátrányok kompenzálására, 
– hozzáférés az egészségügyhöz, az oktatáshoz, a képzéshez, a foglalkoztatáshoz, 
– a szükséges szolgáltatások igénybe vehetők, 
– megfelelő társadalmi környezet, egyenlő hozzáférés.

Melléklet: Feladat
Az idővel való gazdálkodás nem más, mint a rendelkezésünkre álló idő felhasználásáról való döntés: 
· meg kell határoznunk, hogy milyen dolgokat kell elvégeznünk,
· tudnunk kell azt is, hogy melyik dologra, körülbelül mennyi időre van szükségünk,
· fel kell állítanunk az elvégzendő dolgok fontossági sorrendjét, mi az, ami ha nem fér bele az időbe, akkor el lehet halasztani az elvégzését,
· amit ma megtehetsz, ne halaszd holnapra! – ha valami belefér a napba, ne toljuk át a következőbe.

Állítsa fontossági sorrendbe az alábbi feladatokat! 
	
	Születésnapi torta sütése.

	
	A virágoskert rendbetétele.

	
	Mosás.

	
	Beázás megszüntetése.

	
	Telefonálás a szerelőnek, mert elromlott a mosógép.

	
	Linzert sütni, a jövő heti iskolai rendezvényre.

	
	Tisztasági festést csinálni a kamrában.

	
	Lenyírni a füvet.

	
	Elvinni a beteg gyermeket az orvoshoz.

	
	Kirándulást szervezni a hétvégére.

	
	Megsétáltatni a kutyát.

	
	Segíteni a nagymamának a ház körüli munkák elvégzésében.

	
	Televíziót nézni.

	
	Bevásárolni az alapvető élelmiszereket.

	
	Munkába menni, dolgozni a munkahelyen.







